# **KRATEK BOŽIČNI PRIZORČEK**

ZBOR ANGELOV: /….prihajajo na oder z desne strani in pojejo pesem: Mi angelci smo mali … nato se odstranijo./

Božična melodija ….

MARIJA: /poje in menjaje pobožno moli … uspavanko z vsebino npr. Spavaj, spavaj, sinko moj … Veš, včasih, v tihih nočeh sem sanjala o raju, danes nosim celi raj v naročju svojem ….. Spavaj, dete moje, spavaj ….

MATIC–STRAŽAR: /prihaja z nasprotne strani in ogleduje/ Joj, joj, kako čudno svetlo in spokojno je nocoj.

PASTIRCI: /prihitite in se ustavijo pred njim/

MATIC: /ogleduje jih in strmi …/ Moji dragi pastirci, kam pa tako hitite? Kaj je novega? Povejte! … Povejte!

1. PASTIR: Slišali smo, da se je nocoj rodil Zveličar. Radi bi ga pozdravili! …

2. PASTIR: … In zapeli bi mu lepo pesmico! …

MATIC: Nič ne vem o tem, dragi pastirci … /počasi se odstrani/

MARIJA in JOŽEF: /se približata počasi pastircem/ Poglejte, dragi moji pastirci … poglejte mojega sina! To je moj in božji Sin. In tako prav ste povedali, da bo Božji Sin odrešenik vsega sveta.

PASTIRCI: /občudujejo otroka …… Marija jim ga ljubeznivo pokaže/

1. PASTIR: O, kako sem srečen, da te vidim, božje Dete! Poglej, prinesel sem ti malega medvedka, da se boš lahko igral z njim! … /medvedka položi nanj/

2. PASTIR: Jaz bi ti rad dal toplo majčko, da te ne bo zeblo. Veš, zunaj je zelo mraz! /izroči majčko/

3. PASTIR: Dragi Jezušček, poglej ta moj kožušček, /ga sleče, ogleduje, kaže, ponudi/ kako je mehak in topel! Veš, samo tebi ga dam … Letos mi ga je prinesel Miklavž …

MARIJA: Zares ste dobri, dragi pastirci, zato vas ima moj in Božji Sin zelo rad. Ostanite vedno tako dobri! … /pogleda Jožefa/ … Zdaj pa bova morala nadaljevati pot, kajne? … Tam pri jaslicah /pokaže pastircem/ sva pustila osliča, da se malo okrepča in odpočije, kajti dolgo pot imava še med seboj. Pozdravljeni, pastirci in hvala vam za darila! /odhajata/

PASTIR: /se čudijo/ … O, kako smo srečni, da smo prvi videli Jezusa, našega Odrešenika! …

1. PASTIR: Ja, zdaj pa le pohitimo domov in sporočimo to veselo novico še drugim ljudem! /odidejo/

ZBOR ANGELOV: Tam stoji pa hlevček, tam stoji ……

…………………….nato sveta maša